विद्यार्थियों ने निकाली जागरूकता रैली
एसएम हिंदू सीनियर सेकेंडरी स्कूल के विद्यार्थियों ने शनिवार को भ्रष्टाचार के खिलाफ जागरूकता रैली निकाली। स्कूल की राष्ट्रीय सेवा योजना इकाई की ओर से सात दिवसीय शिविर के दूसरे दिन सुबह पहले सफाई अभियान चलाया, फिर लोगों को भ्रष्टाचार के प्रति जागरूक किया। जागरूकता अभियान के जरिए स्वयं सेविकाओं ने भ्रष्टाचार के कारण हो रही परेशानियों से अवगत करवाया।
कार्यक्रम अधिकारी राजीव शर्मा ने कहा शिविर में प्राकृतिक आपदा प्रबंधन पर भी जोर दिया गया। इस दौरान स्वयं सेविकाओं ने देश बचाओ भ्रष्टाचार मिटाओ ,भ्रष्टाचार पाप है जैसे नारे लगाए। इस मौके पर आरके गर्ग, प्रिंसिपल विपिन शर्मा किरण गुप्ता आदि उपस्थित थे।
hin_Deva hin_Deva hin_Deva